EkBass/fiwiki-20250220-pages-articles huggingface dataset:
Mihail Konovalov

Mihail Aleksejevitš Konovalov (; 5. kesäkuuta 1905 – 1938) oli yksi 1930-luvun merkittävimmistä udmurttilaisista proosakirjailijoista. Mihail Konovalov syntyi talonpojan perheeseen nykyisen Udmurtian Možgan piirin Akaršurin kylässä. Vuonna 1922 hän pääsi Možgan opettajaopistoon, josta valmistuttuaan hän työskenteli opettajana. Vuonna 1929 Konovalov liittyi Neuvostoliiton kommunistiseen puolueeseen. Vuonna 1930 hän muutti Iževskiin, jossa toimi mm. Udmurt kommuna-lehden toimittajana. Vuonna 1934 hän osallistui Neuvostoliiton kirjailijaliiton ensimmäiseen edustajakokoukseen. Vuosina 1935–1937 Konovalov työskenteli Jukamenskissa Udarnik-lehden toimittajana. Konovalovin ensimmäinen huomattava teos oli vuonna 1932 ilmestynyt kertomus Ĺizi. Hänen pääteoksensa ovat teollistumista ja udmurttilaisen työväenluokan muodostumista kuvaava romaani Vuryso bam (”Arpinaama”, 1933) sekä Pugatšovin kapinan aikaan sijoittuva historiallinen romaani Gajan (1936). Vuonna 1937 Konovalov joutui poliittisen vainon kohteeksi ja hän kuoli vankilassa vain 33-vuotiaana. ==Lähteet== ==Aiheesta muualla== * Kratkaja literaturnaja entsiklopedija: Mihail Konovalov Luokka:Udmurtinkieliset kirjailijat Luokka:Vuonna 1905 syntyneet Luokka:Vuonna 1938 kuolleet
HMS Cambrian

HMS Cambrian on ollut viiden Britannian Kuninkaallisen laivaston aluksen nimenä. *HMS Cambrian (1797), Cambrian-luokan 40-tykkinen viidennen luokan alus *HMS Cambrian (1841), 36-tykkinen viidennen luokan alus *HMS Cambrian (1893), Astraea-luokan toisen luokan risteilijä *HMS Cambrian (1916), Cambrian-luokan risteilijä *HMS Cambrian (R85), Ca-luokan hävittäjä
Pallacanestro Virtus Roma

Pallacanestro Virtus Roma (tunnetaan myös nimellä Lottomatica Virtus Roma) on italialainen koripalloseura. ==Historia== Seura muotoutui kun kaksi alemman sarjan joukkuetta, San Saba ja Gruppo Borgo Cavalleggeri yhdistyivät. Ne ottivat nimen Virtus Aurelia, mutta pian sen jälkeen nimi kuitenkin vaihdettiin nykyiseensä eli Pallacanestro Virtus Romaan. Ensimmäisen Italian mestaruutensa joukkue voitti 1983. Seuraavana vuonna seura voitti jo Euroliigan mestaruuden. 1990-luvun alku oli seuralle hyvää aikaa. Joukkue oli kilpailukykyinen koko vuosikymmenen mutta ei silti onnistunut voittamaan mestaruuksia. Carlton Myersin johdolla Virtus Roma pelasi kaudella 2002-2003 yhden historiansa parhaimmista kausista voittaen 25 ottelua ja häviten vain yhdeksän. Kaudella 2008-2009 Lottomatica sijoittui Euroliigassa 16:n parhaan joukkoon takamiehensä Sani Bečirovičin ollessa joukkueen tehokkain. Samalle kaudelle se hankki myös kovia vahvistuksia kuten Primož Brezecin ja Brandon Jenningsin. == Nimi == Joukkueen sponsoroijat ovat vaihtuneet historian saatossa tiuhaan. Banco Roma (1971-1988), Phonola Roma (1988-1989), Il Messaggero Roma (1989-1992), Burghy Roma (1993-1994), Teorematour Roma (1994-1995), Nuova Tirrena Roma (1995-1996), Telemarket Roma (1996-1997), Calze Pompea Roma (1996-1999), Adr Roma (1999-2001) and Würth Roma (2001-2002). Nykyinen nimi Lottomatica on ollut käytössä vuoden 2002 jälkeen. == Pelaajat == === Valmentajat === * Ferdinando Gentile (Päävalmentaja) * Nenad Trajkovic * Antimo Martino == Aiheesta muualla == *Virallinen kotisivu *Joukkue Serie A:n sivuilla *Joukkue Euroliigan sivuilla Virtus Roma Luokka:Rooman urheilu
Mihail Petrov

Mihail Petrovitš Petrov (; 21. marraskuuta 1905 – 29. marraskuuta 1955) oli 1940–1950-lukujen merkittävin udmurttikirjailija. Mihail Petrov syntyi köyhän talonpojan perheeseen nykyisen Tatarstanin Jelabugan piirin Monaševon kylässä. Valmistuttuaan vuonna 1923 neuvostopuoluekoulusta hänet lähetettiin Uljanovskin sotakouluun. Vuosina 1926–1932 hän työskenteli Udmurtian GPU:ssa. Myöhemmin hän toimi Udmurt kommuna ja Molot -lehtien toimittajana, osallistui toiseen maailmansotaan ja työskenteli sen jälkeen Udmurtian kirjakustantamossa, kirjailijaliitossa sekä Molotin toimittajana. Petrov oli Neuvostoliiton kirjailijaliiton jäsen vuodesta 1934 ja Neuvostoliiton kommunistisen puolueen jäsen vuodesta 1944. Petrovin ensimmäiset kaunokirjalliset teokset ilmestyivät Gudyri-lehdessä vuonna 1928. 1930-luvulla hän kirjoitti kansalaislyriikkaa, julkaisi kolme kansanlaulukokoelmaa ja laati myös itse lyyrisiä lauluja. Vuonna 1945 hän kirjoitti rakkauden kauneudesta ja traagisuudesta kertovan runoelman Italmas, jonka pohjalta G.M. Korepanov- Kamski sävelsi ensimmäisen udmurttilaisen baletin. Kirjailijan tärkein proosateos on vuonna 1954 ilmestynyt romaani Vuž Multan (”Vanha Multan”). Sen aiheena on 1800-luvun lopussa udmurtteja vastaan käyty rituaalinomainen oikeusjuttu, Dreyfusin tapauksen venäläinen muunnelma, joka aikanaan herätti suurta huomiota Venäjän sivistyneistön keskuudessa. ==Suomennettu teos== * Viisi urheaa. Teoksessa Murskautuneet tähdet: udmurtialaisia novelleja. Toimittanut ja suomentanut Esa-Jussi Salminen. Kemi: Atrain & Nord, 2020. ==Lähteet== ==Aiheesta muualla== * Mihail Petrov Udmurtian valtionyliopiston sivustolla Luokka:Udmurtinkieliset kirjailijat Luokka:Vuonna 1905 syntyneet Luokka:Vuonna 1955 kuolleet
Nagytétény

Nagytétény (saksaksi Großteting) on entinen kauppala, nykyisin Budapestin kaupunginosa. Se sijaitsee XXII osa-alueella, Tonavan rannalla Budan puolella aivan kaupungin etelärajalla. Nagytétényn kauppala perustettiin jo 1400-luvulla, mutta se liitettiin Budapestiin vuonna 1950. Nagytétényn tunnetuin nähtävyys on Száraz-Rudnyánszkyn palatsi, joka on rakennettu 1700-luvulla. Palatsissa toimii nykyään museo. Alueella sijaitsi roomalaisaikaan Camponan linnake, joka on osaksi rekonstruoitu ja vierailijoiden nähtävissä. == Lähteet == ==Aiheesta muualla== * Luokka:Budapestin kaupunginosat
Filipp Kedrov

Filipp Grigorjevitš Kedrov (; 25. kesäkuuta 1909 Alnaši, Udmurtia, Venäjä – 13. helmikuuta 1944) oli udmurttilainen kirjailija. Filipp Kedrov syntyi köyhän talonpojan perheeseen. Vuonna 1924 hän pääsi Možgan opettajaopistoon, josta valmistuttuaan hän työskenteli opettajana ja vuodesta 1929 lähtien Gudyri-lehden toimittajana. Vuonna 1931 Kedrov kutsuttiin asepalvelukseen, jonka suoritettuaan hän työskenteli opettajana, Udmurtian kirjakustantamossa ja pioneerilehti Daś lu!:n toimittajana. Vuonna 1938–1940 hän opiskeli Udmurtian pedagogisessa instituutissa. Neuvostoliiton kirjailijaliiton jäseneksi hänet hyväksyttiin vuonna 1936. Kedrov kirjoitti lastenrunoja, kansalaislyriikkaa ja kokeili voimiaan myös näytelmäkirjailijana. Hänen pääteoksensa on vuonna 1940 ilmestynyt pienoisromaani Kat’a (”Katja”), joka kuvaa udmurttinaisen kohtaloa ennen Venäjän vallankumousta. Säveltäjä German Korepanov (1924–1985) laati sen aiheiden pohjalta ensimmäisen udmurtinkielisen oopperan Nataĺ. Kirjailija kaatui toisen maailmansodan taisteluissa lähellä Vitebskiä. ==Lähteet== ==Aiheesta muualla== * Kratkaja literaturnaja entsiklopedija: Filipp Kedrov Luokka:Udmurtinkieliset kirjailijat Luokka:Neuvostoliittolaiset toisessa maailmansodassa kaatuneet Luokka:Vuonna 1909 syntyneet Luokka:Vuonna 1944 kuolleet
Matsukata Masayoshi

Matsukata Masayoshi () oli japanilainen poliitikko sekä maan neljäs ja kuudes pääministeri. == Varhainen elämä == Matsukata syntyi samurai-perheeseen Kagoshimassa, Satsuman provinssissa. Ollessaan 13-vuotias hän aloitti Satsuman hanin kunfutselaiseen Zoshikan-kouluun, jossa hän opiskeli Wang Yangmingin keisarille osoitettavaa lojaaliutta painottavia opetuksia. Matsukata aloitti uransa Satsuman hanin byrokraattina. Vuonna 1866 hänet lähetettiin Nagasakiin opiskelemaan länsimaisia tieteitä, matematiikkaa ja maanmittausta. Matsukata kiinnitti puoleensa Okubo Toshimichin ja Saigō Takamorin huomion ja toimi heidän yhteyshenkilönään Kioton ja Kagoshiman paikallishallinnon välillä. Tietäen että Satsuman ja Tokugawan välinen sota oli tulossa, Matsukata hankki Nagasakista laivan käyttääkseen sitä tulevassa konfliktissa. Alus sai nimekseen Kasuga. Satsuman johtajat katsoivat aluksen toimivan paremmin rahtilaivana, joten Matsukata erosi hankkimansa laivan kapteenin asemasta. Pari kuukautta myöhemmin Kasugasta kuitenkin tuli sotalaiva ja se osallistui Boshin-sotaan Tokugawan laivoja vastaan. Meiji-restauraation aikaan Matsukata auttoi järjestyksen ylläpitämisessä Nagasakissa Tokugawa bakufun kaatumisen jälkeen. Vuonna 1868 Okubo nimitti Matsukatan Hitan prefektuurin kuvernööriksi. Kuvernöörinä toimiessaan Matsukata toteutti useita uudistuksia, kuten rakensi teitä, perusti uuden sataman Beppuun ja rakensi orpokodin. Hänen kykynsä hallintoviranomaisena huomattiin Tokiossa ja parin vuoden jälkeen Matsukata kutsuttiin pääkaupunkiin. == Talousuudistus == Matsukata muutti Tokioon 1871 ja ryhtyi työstämään vuosien 1873–1881 maaverotusuudistuksen lakeja. Uuden järjestelmän mukaan: # veronmaksajat maksoivat verot rahana eivätkä riisinä, # verot määräytyivät tilojen arvon mukaan, eivätkä sen mukaan paljonko maataloustuotteita ne tuottivat ja # varoprosentti oli kiinnitetty 3 % tilojen arvosta ja tilan omistaja oli velvoitettu maksamaan tämän veron. Uusi verotusjärjestelmä erosi radikaalisti perinteisestä verotusjärjestelmästä, jonka mukaan veroja maksettiin riisinä sen mukaan paljonko riisiä tuotettiin. Meni joitakin vuosia ennen kuin japanilaiset hyväksyivät uuden järjestelmän. == Pääministerikaudet == Matsukata seurasi Yamagata Aritomoa pääministeriksi 6. toukokuuta 1891 ja toimi virassa 8. elokuuta 1892 asti. Hän toimi pääministerinä uudestaan Itō Hirobumin jälkeen 18. syyskuuta 1896 – 12. tammikuuta 1898, jonka ajan hän toimi samaan aikaan talousministeriä. == Lähteet == == Aiheesta muualla == Luokka:Japanin pääministerit Luokka:Japanin valtiovarainministerit Luokka:Vuonna 1835 syntyneet Luokka:Vuonna 1924 kuolleet
Lentokentällä

Lentokentällä () on Lutonin lentoasemalla kuvattu brittiläinen televisiosarja. Vuosina 1998–1999 kuvatuissa ensimmäisen tuotantokauden jaksoissa näytettiin Britannia Airways -lentoyhtiön matkustajien ja lentokenttätyöntekijöiden arkea Lutonin lentoasemalla. Myöhemmin 1999–2006 kuvatuissa jaksoissa yhtiö vaihtui EasyJetiksi. Ohjelmaa kuvattiin vuosina 1998–2006, ja Suomessa sitä näytettiin TV5-kanavalla iltapäivisin, sekä uusintoina illalla ja iltapäivisin. Ohjelman menestys herätti kiinnostusta Yhdysvalloissa, ja niin Southwest Airlines innostui tekemään samantyylistä ohjelmaa Yhdysvalloissa Chicagon, Baltimore- Washingtonin, Los Angelesin ja Seattlen lentokentillä. ==Tuotanto == EasyJetiä lähestyttiin vuoden 1998 puolivälissä, kun Britannia Airwaysin arjen kuvaamista oltiin lopettamassa. Ensimmäinen jakso EasyJetin arjesta kuvattiin tammikuussa vuonna 1999. Vuonna 2003 Lentokentällä oli ITV:n suosituin tositapahtumiin perustuva sarja, ja sen myötä ohjelman lähetysoikeudet myytiin ympäri maailmaa muun muassa Uuteen-Seelantiin, Australiaan ja Japaniin. Ohjelmaa kuvattiin ajoittain myös Gatwickin ja Stanstedin lentokentillä. Luokka:Brittiläiset tositelevisiosarjat Luokka:ITV:n televisio-ohjelmat
German Korepanov

German Korepanov (Герман Афанасьевич Корепанов, 30. heinäkuuta 1924 – 13. huhtikuuta 1985) oli udmurtialainen säveltäjä. Hän on säveltänyt ensimmäisen udmurtinkielisen oopperan Nataĺ (Наталь), joka pohjautuu Filipp Kedrovin teksteihin. Hän on säveltänyt myös udmurttien kansallishymnin veljensä Alexander Korepanovin kanssa. ==Lähteet== Luokka:Udmurtialaiset säveltäjät Luokka:Vuonna 1924 syntyneet Luokka:Vuonna 1985 kuolleet
Nation

Nation on brasilialaisen thrash metal -yhtye Sepulturan kahdeksas studioalbumi, joka julkaistiin vuonna 2001 levy-yhtiö Roadrunner Recordsin kautta. Albumi on yhtyeen toinen albumi, jossa on mukana laulaja/kitaristi Derrick Green. Albumilla on vierailijoina merkittäviä artisteja kuten Hatebreedin laulaja Jamey Jasta, Dead Kennedysin laulaja Jello Biafra, Ill Ninon laulaja Cristian Machado, Bilen frontman Krztoff sekä Apocalyptica. Nation on myynyt yli 80 000 kopiota Yhdysvalloissa ja kultaa Brasiliassa. Albumi sai paremmat arvostelut kuin Against, mutta myi vähemmän kopioita kuin se. Sepultura syytti Roadrunner Recordsia siitä että he eivät edistäneet albumia tarpeeksi, ja vaihtoivat levy-yhtiöksi SPV Recordsin vuonna 2002. == Kappaleet == # # # # # # # # # # # # # # # Digipakin bonuskappaleet # * # # # # == Kokoonpano == * Derrick Green – laulu, kitara * Andreas Kisser – kitara, taustalaulu * Paulo Jr. – basso * Igor Cavalera – rummut \+ * Steve Evetts – tuottaja == Listasijoitukset == === Albumilista === Billboard (Pohjois-Amerikka) Vuosi Lista Sijoitus 2001 The Billboard 200 134 == Arvostelut == * Metacritic: 69/100Metacritic aggregate * Allmusic: Allmusic review * Alternative Press: * Blabbermouth: Blabbermouth * Soundi: Soundi == Lähteet == == Aiheesta muualla == * * Luokka:Vuoden 2001 albumit Luokka:Sepulturan albumit
Yhdysvaltain 17. maahanlaskudivisioona

17\. maahanlaskudivisioona oli Yhdysvaltain maavoimienmaahanlaskudivisioona toisessa maailmansodassa. Se perustettiin huhtikuussa 1943, mutta sitä ei lähetetty Britanniaan ennen Normandian maihinnousua, koska sen koulutus oli kesken. Se liitettiin osaksi Liittoutuneiden 1. laskuvarjoarmeijaa. ==Lähteet== 17\. maahanlaskudivisioona
Riikka Uosukainen

Riikka Uosukainen (s. 14. marraskuuta 1956) on suomalainen toimittaja, joka työskenteli Ylen uutistoimituksessa vuosina 1979–2020. Uosukainen tuli Yleisradioon töihin vuonna 1979. Hän oli ensimmäinen nainen Ylen politiikan toimittajana ja myöhemmin politiikan toimituksen päällikkönä. Uosukainen oli 1980-luvulla yksi TV-uutisten pääankkureista. Hän lopetti uutistenlukijantyön 1990-luvun alussa, mutta palasi takaisin vanhaan toimeensa elokuussa 2007. Uosukainen on juontanut myös Yle TV1:n illan pääuutislähetyksen jälkeisiä ajankohtaisohjelmia A-studiota ja A-talkia sekä nähty johtamassa vaalipaneeleita ja juontamassa vaalivalvojaisohjelmia. Hän on toiminut myös muun muassa Yleisradion ajankohtaistoiminnan päällikkönä, johon hän siirtyi Yle Uutisten politiikan toimituksen päällikön tehtävistä elokuussa 2012. Esimiestehtävät hän jätti vuonna 2017. Vuosina 2017–2019 Uosukainen työskenteli Ylen Tukholman kirjeenvaihtajana, minkä jälkeen hän palasi takaisin Ylen politiikan toimitukseen. Uosukainen jäi eläkkeelle kesällä 2020. Hän on kuitenkin tämänkin jälkeen tehnyt Yle Uutisille yksittäisiä juttuja. Uosukainen on Politiikan toimittajat ry:n kunniajäsen. == Lähteet == == Aiheesta muualla == * Uosukainen lukemassa uutisia Luokka:Suomalaiset televisiotoimittajat Luokka:Ylen toimittajat Luokka:Suomalaiset uutisankkurit Luokka:Vuonna 1956 syntyneet Luokka:Elävät henkilöt Luokka:Suomalaiset politiikantoimittajat
Talassemia

Talassemia (kirjaimellisesti "meriverisyys") on periytyvä autosomaalinen peittyvä veritauti. Talassemiassa geneettinen virhe aiheuttaa hemoglobiinin tuoton heikentymisen. Hemoglobiinin huono laatu ja pieni määrä voivat johtaa anemian tyyppisiin oireisiin, joita yleensä on talassemiaa sairastavilla. Heille voidaan joutua tekemään säännöllisesti verensiirtoja. Tauti on yleinen erityisesti Välimeren maissa asuvien keskuudessa, ja tämä maantieteellinen seikka onkin syy taudin nimelle: Thalassa (θάλασσα) on kreikkaa ja tarkoittaa merta, Haima (αίμα) taas tarkoittaa verta. Euroopassa tapauksia on eniten Kreikassa (mukaan lukien Kreikan saaret), paikoin Italiassa (erityisesti Etelä-Italiassa), Sisiliassa, Sardiniassa, Maltalla ja Korsikalla. Kyproksella ja Kreetalla on taudin kantajia erityisen runsaasti. Myös muissa Välimeren lähivaltioissa on runsaasti talassemiaa sairastavia, esimerkiksi Lähi-idässä, Pohjois-Afrikassa ja Etelä-Aasiassa. Maailman suurin keskittymä taudin kantajia on Malediiveilla (18 prosenttia väestöstä). Suomessa talassemia ei kuulu suomalaiseen tautiperintöön, ja suurin osa suomalaisista talassemiatapauksista todetaan maahanmuuttajilta. https://www.duodecimlehti.fi/duo98807. ==Lajit== Talassemian lajit ryhmitellään sen mukaan, mihin hemoglobiinin molekyyliin ne vaikuttavat. α (alfa) -talassemiassa, α-globiini ketjun tuotanto muuttuu, kun taas β (beeta) -talassemiassa, β-globiini ketjun tuotanto muuttuu. Talassemia aiheuttaa α- tai β-globiinin puutteen. ==Hoito== Hoidoksi on käytetty verensiirtoa, mutta kantasoluhoidolla sairaus voidaan parantaa kokonaan. ==Katso myös== * Raudanpuuteanemia ==Lähteet== ==Aiheesta muualla== * Maahanmuuttajan hematologiaa, Oulun yliopiston sivusto Luokka:Verisairaudet
Tapiolan ratsastuskoulu

thumb|Tapiolan ratsastuskoulun tallirakennus elokuussa 2015 Tapiolan Ratsastuskoulu on Otaniemessä sijaitseva ratsastuskoulu. Talli on perustettu vuonna 1971, ja se toimii Hagalundin kartanon rakennuksissa. Koulussa on 200 vakituista oppilasta, ja se toimii yhteistyössä 1970 perustetun ratsastusseuran Tapiolan Ratsastajien kanssa. Tapiolan ratsastajien tapahtumista merkittävin on vuosittainen junioripokaali-kilpailu. Tapiolan ratsastajia edustava Johanna Vaahtera-Ruhtinas, joka pitää tallia tällä hetkellä, kilpaili pääosin 1980- ja 1990-luvulla aiemmin esteratsastuksen kansallisella tasolla ja osallistui tällöin myös kansainvälisiin kilpailuihin.http://kipa.ratsastus.fi/modules/system/stdreq.aspx?P=92&VID;=default&SID;=395457353872978&S;=2&C;=20531 tilastot Vaahtera Johanna 1.1.1985-31.12.1995 Perheenlisäyksen myötä oma kilpaura jäi taka-alalle ja hän keskittyi valmennukseen ja koulutukseen perheen ratsastuskoulussa. Joonas Vaahtera on osallistunut Helsinki International Horse Show'hun. Hänen saavutuksiinsa kuuluvat Turun Maljan toinen sija 2002 ja SM-kilpailujen neljäs sija 2001. Hän on ollut Suomen joukkueessa Pohjoismaiden mestaruuskilpailuissa. ==Historia== Tapiolan Ratsastuskoulu toimii Hagalundin kartanon alueella Espoon Otaniemessä. Ratsastuskoulu on koko toimintansa ajan ollut nykyisessä paikassa. Tapiolan Ratsastuskoulun omistavat nykyäänkin perustajapariskuntansa Riitta Suulamo- Vaahtera ja Kalevi Vaahtera. Sammattilaissyntyinen Kalevi Vaahtera on toiminut nuoruudessaan ravihevosten parissa, mutta muutettuaan Helsinkiin hän kiinnostui ratsuista. Helsingin silloin ainoalla ratsastustallilla Keskustallin ratsastuskoululla Ruskeasuolla hän pääsi perehtymään lajiin K. O. Andersson-Blondyxin ohjauksessa ja hankki omia hevosia, muun muassa kilpailuissa menestyneen Shadow-ratsun. Ennen omaa ratsastuskoulua hän toimi opettajana Keskustallin ratsastuskoulussa ja oli 1968 perustamassa Tuomarinkylän ratsastuskoulun yhteydessä toimivaa Tuomarinkylän ratsastajia, jonka ensimmäinen puheenjohtaja hän oli.Tuomarinkylän ratsastajat Kun Vaahteran pariskunta totesi, että ratsastuskoululle oli pääkaupunkiseudulla tarvetta, he vuokrasivat Hagalundin kartanon vanhan sikalan, jossa oli jo ollut ravihevosia ja silläkin hetkellä siellä toimi ratsastuskoulu. 12. helmikuuta 1971 he ostivat ratsastuskoulun, jonka mukana siirtyi myös vuokrasopimus tilojen käytöstä. Parhaimmillaan koululla on ollut yli 400 vakituista asiakasta, samoin kuin seurassa jäseniä, mutta pääkaupunkiseudun ratsastustarjonnan lisäännyttyä asiakasmäärät ovat tasoittuneet. Ratsastuskoulun toimintaperiaatteet ovat kuitenkin pysyneet ennallaan, ja siellä opetetaan hyvää hevosmiestaitoa ja ratsastusta perusteista alkaen. Ratsastuskoulussa on 11 ponia ja 13 hevosta. Tapiolan ratsastajat kuuluu Suomen ratsastajainliittoon, ja Tapiolan ratsastuskoulu on Suomen ratsastajainliiton valvoma ratsastuskoulu. ==Lähteet== ==Aiheesta muualla== *Tapiolan Ratsastuskoulun viralliset sivut *Tapiolan ratsastajat Luokka:Ratsastuskoulut Luokka:Suomen ratsastus Luokka:Espoon oppilaitokset Luokka:Espoon urheilupaikat Luokka:Otaniemi
Nils Erik Forsgård

Nils Erik Forsgård (s. 1968 Uusikaarlepyy) on suomenruotsalainen kirjailija ja aatehistorioitsija. Hänet valittiin syksyllä 2008 vasta perustetun suomenruotsalaisen ajatushautomo Magman ensimmäiseksi johtajaksi. Forsgård on julkaissut väitöskirjansa lisäksi lähinnä esseekokoelmia. Forsgårdin toinen koti on Berliinissä, jossa hän on toiminut vierailevana professorina Humboldt- yliopistossa. Hän on toiminut Helsingin yliopiston Suomen ja Skandinavian aate- ja oppihistorian dosenttina vuodesta 2004. Forsgård on myös Euroopan kulttuuriparlamentin jäsen. ==Teokset== * I det femte inseglets tecken (väitöskirja, 1999) * Alias Finkelstein. Studier i antisemitisk retorik (2002) * 10115, Berlin. Nedslag i en europeisk huvudstad (2005) * Heartlands. Anteckningar från en resa genom USA (2007) * September 1808 (2008) * Maktbalans och stormaktskrig 1721-1814 (2008) * Hannahs gåta. Texter 1989-2009 (2009) * Hemingway - En betraktelse (2011) * Himlar över Alabama (2012) ==Lähteet== Luokka:Suomalaiset historioitsijat Luokka:Suomenruotsalaiset kirjailijat Luokka:Vuonna 1968 syntyneet Luokka:Elävät henkilöt
Vicente Sardinero

Vicente Sardinero (12. tammikuuta 1937 – 9. helmikuuta 2002) oli espanjalainen oopperalaulaja, äänialaltaan baritoni. Hän syntyi Barcelonassa ja tulkitsi paitsi useita rooleja oopperassa (mm. Puccinia), myös zarzuelaa. Hänen La Scala -debyyttinsä tapahtui Lucia di Lammermoorissa vuonna 1967. Sardinero kuoli lähellä Madridia 65-vuotiaana.Zarzuela.net == Lähteet == Sardinero, Vicente Sardinero, Vicente Sardinero, Vicente
Lennart Koskinen

Lennart Koskinen (s. 12. marraskuuta 1944 Helsinki) on Ruotsin kirkon Visbyn hiippakunnan emerituspiispa. Koskinen on kotoisin Helsingistä ja valmistunut ylioppilaaksi Nya Svenska Samskolasta (Lönkan). Hän on työskennellyt muun muassa Suomen puolustusvoimissa eri tehtävissä ja elinkeinoelämän palveluksessa. Hän opiskeli teologiaa Ruotsissa ja vihittiin Ruotsin kirkon papiksi Luulajan hiippakunnassa vuonna 1975. Hän oli Ruotsin kirkon työelämäinstituutin (Kyrkans arbetslivsinstitut) johtajana 1980–1991 sekä Uppsalan tuomiokirkkoseurakunnan pappina. Hän tuli tunnetuksi Ruotsin radiossa pitämiensä aamuhartauksien ”God morgon, Gud” välityksellä. Hän on suorittanut teologian tohtorin tutkinnon Uppsalan yliopistosta vuonna 1980 ja toiminut tutkijana ja yrityskonsulttina erityisesti etiikkaan ja elämänkatsomuskysymyksiin liittyvissä asioissa. Hän toimi Tukholman tuomiorovastina 2001–2003 ja valittiin vuonna 2003 Visbyn hiippakunnan piispaksi. Siten hänestä tuli Ruotsin ensimmäinen Suomessa syntynyt piispa yli 200 vuoteen. Visbyn piispan tehtäviin littyy myös Ruotsin kirkon ulkomaantoiminnan ja ulkomaanseurakuntien kaitsenta. Hänen edeltäjänsä Visbyn piispana oli Biörn Fjärstedt ja häntä seurasi Sven-Bernhard Fast. Hän jäi eläkkeelle 2011. Sittemmin hän on toiminut pappina Ahvenanmaalla. Hänelle myönnettiin Suomen evankelis-luterilaisen kirkon pappisoikeudet vuonna 2012. == Koskisen kirjoittamia kirjoja (valikoima) == * God morgon, Gud 1986 * Hallå Gud: frågor om Gud, livet och kärleken 1987 * Livets mening i Sverige 1988 * Vad är rätt? : handbok i etik Søren Kierkegaard och existentialismen: om tiden, varat och evigheten 1995 * Vildmannen och vargkvinnan 1996 * Etik, ekonomi och företagets själ 1999 * Livspuzzlet eller Vad ska jag göra med resten av mitt liv? 2012 * Svenska värderingar? Den svenska värdegrundens dilemma 2020 == Lähteet == Luokka:Ruotsin kirkon piispat ja arkkipiispat Luokka:Ruotsinsuomalaiset henkilöt Luokka:Vuonna 1944 syntyneet Luokka:Elävät henkilöt
Handyga

Handyga () tai Xaandyga () on kaupunkimainen taajama Tompon piirissä Sahan tasavallassa Venäjällä. Handyga on piirin hallinnollinen keskus. Taajama sijaitsee Kolyman valtatien ja Aldan-joen varrella. Sieltä on kesäisin kantosiipialusyhteys Jakutskiin. Luokka:Sahan tasavallan kaupunkimaiset taajamat
Kill at Will

Kill at Will on rap -artisti Ice Cuben ensimmäinen EP. Se julkaistiin vuonna 1990 miltei heti esikoisalbumin AmeriKKKa's Most Wantedin jälkeen. EP myi miltei heti kultaa ja pian myös platinaa, ollen ensimmäinen platinarajan saavuttanut hip hop -EP. == Kappaleet == # # # # # # # == Listasijoitukset == Year Album Chart positions Billboard 200 Top R&B;/Hip Hop Albums 1991 Kill At Will #34 #5 == Singlet == Endangered Species (Tales from the Darkside) * Julkaistu: 1990 * B-puoli: Dead Homiez == Lähteet == Luokka:Ice Cuben albumit Luokka:Vuoden 1990 EP:t Luokka:Hip hop -EP:t
Teriberka (joki)

Teriberka () on Barentsinmereen laskeva joki Kuolan niemimaan pohjoisosassa, Murmanskin alueella. Joki on 127 kilometrin pituinen ja se laskee Teriberkanlahteen Teriberkan kylän kohdalla, joka sijaitsee noin 50 km Kuolanvuonon suulta itään. Jokeen laskevan valuma-alueen suuruus on 2 230 neliökilometriä. Jokeen rakennettiin 1976-1990 kaksi vesivoimalaitosta, joiden yhteisteho on 157 megawattia ja vuosituotanto 290 GWh. Rakentamisen yhteydessä joen juoksulle syntyi kaksi tekojärveä, ja joen kukoistanut lohitalous tuhoutui. ==Lähteet== ==Aiheesta muualla== *Virtaamatilastoja/R-Arctic Net *Klassisen Brokgauz-Efron -tietosanakirjan artikkeli joesta (1890—1907) Luokka:Murmanskin alueen joet Luokka:Barentsinmereen laskevat vesistöt Luokka:Venäjän vesistöt
Valentin Jordanov

Valentin Jordanov Dimitrov (, s. 26. tammikuuta 1960) on bulgarialainen vapaapainija ja eräs lajinsa kautta aikain menestyksekkäimmistä urheilijoista. 52 kilogramman painoluokassa painineen ja 156 senttimetrin mittaisen Jordanovin uran huippuhetket ajoittuivat 1980- ja 1990-luvuille, jolloin hän saavutti olympiakultaa sekä -pronssia ja voitti seitsemän kultamitalia sekä EM- että MM-kilpailuista. 685 uransa aikana käymästään ottelusta hän voitti 673. Hän aloitti harjoittelun Armeijan keskusurheiluseurassa Jantso Patrikovin valmennuksessa. 1990-luvulla hän muutti Yhdysvaltoihin, mutta jatkoi kilpailemistaan kotimaassaan Slavia-Litex-seurassa. Hänen valmentajanaan toimi Jordan Hristov. Jordanov lopetti uransa 36-vuotiaana vuonna 1996 Atlantan olympialaisiin (kultaa), minkä jälkeen hän toimi valmentajana ja vuodesta 1998 lähtien Bulgarian painiliiton puheenjohtajana. Vuodesta 2000 lähtien hän on ollut maansa olympiakomitean jäsen. Jordanovilla on vaimo ja kaksi lasta. Kansainvälisen olympiakomitean uhattua pudottaa paini olympiaohjelmasta vuonna 2013 Jordanov palautti vastalauseena KOK:lle olympiakultamitalinsa.http://yle.fi/urheilu/painin_olympiavoittajalta_raju_protesti_- _palautti_mitalinsa/6514753 ==Arvokisamitali== Olympialaiset * kultaa 1996 * pronssia 1992 MM-kisat * kultaa 1983, 1985, 1987, 1989, 1993, 1994, 1995 * hopeaa 1990, 1991 * pronssia 1986 EM-kisat * kultaa 1982, 1983, 1985, 1986, 1987, 1988, 1989 * hopeaa 1984 * pronssia 1981 ==Lähteet== * https://unitedworldwrestling.org/person/valentin-jordanov * Valentin Jordanof FILA:n tietokannassa === Viitteet === Luokka:Bulgarialaiset vapaapainijat Luokka:Bulgarialaiset olympiavoittajat Luokka:Vuonna 1960 syntyneet Luokka:Elävät henkilöt
Death Certificate

Death Certificate on rap -artisti Ice Cuben toinen studioalbumi, joka julkaistiin 29. lokakuuta 1991. Albumia myytiin yli miljoona kappaletta ja se ylitti platinarajan. Albumi sijoittui Top R&B;/Hip-Hop Albums -listan ykkössijalle ja Billboard 200 -listan sijalle 2. == Kappaleet == ===The Death Side=== # Kappale Tuottaja(t) Esiintyjä(t) Pituus 1 "The Funeral" Sir Jinx *Intro* 1:37 2 "The Wrong Nigga to Fuck Wit" Ice Cube, Sir Jinx Ice Cube 2:48 3 "My Summer Vacation" Boogiemen, Ice Cube Ice Cube 3:56 4 "Steady Mobbin'" Boogiemen, Ice Cube Ice Cube 4:10 5 "Robin Lench" Boogiemen, Sir Jinx *Interlude* 1:13 6 "Givin' Up the Nappy Dug Out" Boogiemen, Ice Cube Ice Cube 4:15 7 "Look Who's Burnin'" Boogiemen, Ice Cube, Sir Jinx Ice Cube 3:53 8 "A Bird in the Hand" Boogiemen, Ice Cube Ice Cube 2:17 9 "Man's Best Friend" Boogiemen, Ice Cube Ice Cube 2:06 10 "Alive on Arrival" Boogiemen, Ice Cube Ice Cube 3:11 11 "Death" Ice Cube, Sir Jinx Khalid Abdul Muhammad 1:03 ===The Life Side=== 12 "The Birth" Ice Cube, Sir Jinx Khalid Abdul Muhammad 1:21 13 "I Wanna Kill Sam" Ice Cube, Sir Jinx Ice Cube 3:22 14 "Horny Lil' Devil" Boogiemen, Ice Cube Ice Cube 3:42 15 "Black Korea" Ice Cube, Sir Jinx Ice Cube 0:46 16 "True to the Game" Ice Cube, Sir Jinx Ice Cube 4:10 17 "Color Blind" Ice Cube, Sir Jinx Deadly Threat, Ice Cube, J-Dee, Kam, King Tee, WC & Maad Circle 4:29 18 "Doing Dumb Shit" Boogiemen, Ice Cube Ice Cube 3:45 19 "Us" Ice Cube, Sir Jinx Ice Cube 3:43 20 "No Vaseline" Ice Cube, Sir Jinx Ice Cube 5:13 == Singlet == * "Steady Mobbin'" (joulukuu 1991) * "True to the Game" (syyskuu 1992) == Arvosteluita == * Allmusic: * Rolling Stone: * The Source: == Lähteet == Luokka:Ice Cuben albumit Luokka:Vuoden 1991 albumit
Eläinten talvehtiminen

thumb|Talvehtiva rantakäärme on kääriytynyt solmuksi välttääkseen liikaa lämmönhukkaa. Kuva maaliskuulta Alankomaista. Eläinten talvehtiminen tarkoittaa erilaisia tapoja, joilla eläimet selviävät kylmästä vuodenajasta. Talvihorroksessa eläimen elintoiminnot, kuten hengitys, sydämen syke ja aineenvaihdunta hidastuvat. Ruumiinlämpö laskee lähelle nollaa. Siili ja lepakot viettävät talven horroksessa. Syvin talvihorroksen laji, johon vaipuvat vaihtolämpöiset eläimet, on kylmähorros. Horrokseen vaipuvat eläimet etsivät paikan, jossa ne eivät jäädy kokonaan. Sammakot painuvat järvien pohjamutaan.Eläinten talvi Metsä vastaa Talviuni muistuttaa tavallista unta. Elintoiminnot ovat lähempänä normaalitilaa kuin talvihorroksessa. Tunnetuin talviunta nukkuva laji on karhu.Eläinten talvehtiminen Helsingin yhteislyseo, 8 b Monet aktiivisina pysyvät lajit muuttavat elinalueitaan talven tullessa. Hirvet kokoontuvat alueille, joista saa paljon ravintoa pienellä liikuntamäärällä, esimerkiksi nuoriin metsiin. Myös vaelluslinnut siirtyvät ravinnon perässä. Eräät jyrsijät käyttävät hyväkseen lumihangen eristävää vaikutusta, ja pysyvät lumen alla maan rajassa mihin ne kaivelevat talvikäytäviään. Metsäkanalinnut viettävät suurimman osan kylmistä pakkaspäivistä lumikiepissä. Monet eläimet ajoittavat lisääntymisen ja muodonmuutokset siten, että ne voivat talvehtia mahdollisimman turvallisesti ja syödä kesällä mahdollisimman paljon. Monet hyönteiset talvehtivat koteloina, kuoriutuvat keväällä, munivat ja kuolevat ennen syksyä pois. Karhu ja orava synnyttävät poikasensa talvella ja imettävät niitä pesässä – kevään tullen poikanen voi alkaa opetella syömään kiinteää ravintoa, kun lumi sulaa.Talvesta kevääksi Lauantaivekkari YLE == Katso myös == *Kasvin talvehtiminen == Lähteet == == Aiheesta muualla == *Eläinpuiston talvi Ranua Zoo * Markus Varesvuo: Selviytyjät – Lumen ja jään linnut. WSOY, 2008. Luokka:Eläintiede Luokka:Talvi
PBC Ural Great

PBC Ural Great () on venäläinen koripalloseura, joka sijaitsee Permissä, Venäjällä. Ural Great on ainoa joukkue joka on pystynyt voittamaan Venäjän mestaruuden PBK TsSKA Moskovan lisäksi. Tämän se teki vuosina 2001 ja 2002. EuroCup Challengen joukkue voitti 2006. Seura on myös kärsinyt talousvaikeuksista ja sen omaisuutta on jouduttu ulosmittaamaan. ==Aiheesta muualla== *Virallinen kotisivu *Joukkue EuroChallengen sivuilla Ural Great Luokka:Perm
Guaram I

Guaram I () oli georgialainen ruhtinas, joka hallitsi Iberian ruhtinaskuntaa ja jolla oli roomalainen kuropalates-arvonimi vuosina 588–n. 590. Häntä pidetään yleisesti samana henkilönä kuin bysanttilaisen kronikoitsijan Theofaneen mainitsema Gorgenes (Gurgenin latinisoitu muoto). Guaram oli kuningas Vakhtang I Gorgasalin nuoremman pojan Leon ja tämän roomalaisen vaimon Helenen poika. Siten hän kuului Khosroiani-dynastian nuorempaan ei- kuninkaalliseen haaraan (guaramidit), joka hallitsi Iberian lounaisia ruhtinaskuntia Klardžetia ja Džavakhetia. Keskiaikaisen georgialaisen kirjoittajan Sumbat Davitis-dzen mukaan hän oli ensimmäinen Bagrationi- hallitsija, mutta suurin osa nykytutkijoista ei ole pitänyt väitettä uskottavana. Kun sota Rooman ja sassanidien Iranin välillä syttyi jälleen Justinus II:n aikana (hallitsi 565–578), Guaram/Gorgenes liittoutui armenialaisen prinssin Vardan III Mamikonianin ja roomalaisten kanssa. Hän yritti irrottautua epätoivoisesti Iranin vallasta vuonna 572 (Theoph. Byz. Fr. 3). Kansannousun epäonnistumisen jälkeen hän pakeni ilmeisesti Konstantinopoliin ja pysyi siellä palatakseen jälleen politiikkaan vuonna 588, kun iberialaiset kapinoivat georgialaisen kronikoitsijan Džuanšerin mukaan jälleen sassanideja vastaan. Iberian aateliset pyysivät keisari Maurikiokselta (hallitsi 582–602) hallitsijaa Iberian kuningassuvusta: Maurikios lähetti Mtskhetaan Guaramin, jolle hän myönsi kuropalates-arvonimen. Niin Iberian ruhtinaskunta korvasi khosroidien hallitseman kuningaskunnan, jonka sassanidit olivat lakkauttaneet vuonna 580. Guaramia on perinteisesti pidetty Mtskhetassa sijaitsevan Džvarin luostarin perustajana. Häntä seurasi valtaistuimelle hänen poikansa Stepanoz I. Guaram I oli ensimmäinen georgialainen hallitsija, joka löi sassanidien hopeadrakmojen mukaan muotoiltuja kolikoita. "Iberialais- sassanidilaisissa" kolikoissa on nimikirjaimet GN eli Gurgen. Georgialaisten kronikoiden tallentama "Guaram" vaikuttaakin olleen kotimaiseen käyttöön tarkoitettu nimi, kun taas hallitsijan virallinen nimi oli "Gurgen", jota käytettiin ulkosuhteissa ja kolikoissa. Ulkopuoliset lähteet käyttävätkin sitä. == Lähteet == Luokka:Georgian kuninkaalliset
Pellekaija Pum

Pellekaija Pum on suomalainen, vuonna 1992 toimintansa aloittanut lastenmusiikkia esittävä yhtye. Yhtyeen musiikki sisältää vaikutteita useista eri musiikin tyylilajeista. Yhtyeen seitsemällä CD:llä on mm. reggaeta, skata, soulia/funkia, rockia, popia, folkia, swingiä, humppaa, jenkkaa ja bluesia. Lastenlaulumaisuus ilmenee laulujen aiheissa ja huumorilla höystetyissä lauluteksteissä. Yhtyeen nimi Pellekaija Pum viittaa yhtyeen keikoillakin esiintyvään lintuhahmoon. == TV == Pellekaija Pum on tehnyt myös kaksi omaa TV-sarjaa, joita on esitetty MTV3-kanavalla. Tuotannossa ovat olleet mukana mm. Suomen Pelastusalan Keskusjärjestö ja Kotitapaturmien ehkäisykampanja. *Pelastuspartio Pellekaija Pum (2006) *Pellekaija Pum ja Varaventtiili (2008) == Levyjulkaisut == * Kiertävä Sirkusorkesteri (1995) * Pullopostia (1998) * Jouluntaika (2000) * Keikarin Kuudet Vaatteet (2002) * Parhaimmat kampanjalaulut (2003) * Pelastuspartio (2006) * Matkalla Huitsin Nevadaan (2008) * Ota koppi! (2014) * Juhlan kunnia (2017) * Hatun nosto (2023) == Videot == # Älä sählää, Pellekaija Pum (1995) DVD (2002) # Polttaa, polttaa, Pellekaija Pum (1997) DVD (2002) # Lomalla ei munita, Pellekaija Pum (2002) == DVD == # Lomalla ei munita (2002) # Pelastuspartio Pellekaija Pum (2006) # Pellekaija Pum ja Varaventtiili (2010) ==Lähteet== == Aiheesta muualla == * Pellekaija Pum omat sivut * Luokka:Suomalaiset lastenmusiikkiyhtyeet
The Return of Bruno

The Return of Bruno on näyttelijä Bruce Willisin ensimmäinen sooloalbumi. Albumi julkaistiin 20. tammikuuta 1987 ja on menestynyt Willisin 3 albumista kaikkein parhaiten. Single "Respect Yourself" sijoittui Billboardin virallisella singlelistalla sijalle #5. Muut singlet "Young Blood" ja "Under the Boardwalk" sijoittuvat sijoille #59 ja #68. Albumi on tyyliltään R&B;:tä ja poprockia. == Kappaleet == #Comin' Right Up #Respect Yourself #Down In Hollywood #Young Blood #Under The Broadwalk #Secret Agent Man #James Bond Is Back #Jackpot (Bruno's Pop Theme) #Fun Time #Lose Myself #Flirting With Disaster == Aiheesta muualla == * The Return of Bruno discogs.com -sivustolla Luokka:Vuoden 1987 esikoisalbumit Luokka:Bruce Willisin albumit
Slavko Vraneš

Slavko Vraneš (Славко Вранеш) (s. 30. tammikuuta 1983 Pljevlja, Montenegro, Jugoslavia) on montenegrolainen koripalloilija. Hän on maailman pisimpiä koripalloilijoita (229 cm). Vraneš ei menestynyt Yhdysvalloissa: hän pelasi NBA:ssa ainoastaan yhdessä ottelussa kolme minuuttia Portland Trail Blazersin joukkueessa kaudella 2003–2004. Tämän jälkeen hän edusti hetken KK Crvena zvezdaa sekä kaudet 2004–2007 KK Budućnost Podgoricaa. Vuonna 2007 hän solmi KK Partizanin kanssa kolmen vuoden sopimuksen. Vraneš on pituutensa ansiosta tärkeä pelaaja korin alla vaikkakin kankealiikkeinen. Hänen heittotarkkuutensa on heikompi kuin monilla muilla pitkillä pelaajilla. ==Aiheesta muualla== *Euroliigan pelaajaprofiili *Partizanin pelaajaprofiili *Basketpedya.com profiili *NBA.com profiili *NBA.com Draft profiili Luokka:Montenegrolaiset koripalloilijat Luokka:Vuonna 1983 syntyneet Luokka:Elävät henkilöt
Färsaarten cup

Färsaarten cup () on Färsaarten jalkapallon tärkein kansallinen cup-kilpailu, jota on pelattu vuodesta 1955 lähtien. ==Loppuottelut== Vuosi Voittaja Tulos Hopeaa 1955 HB Tórshavn KÍ Klaksvík 1956 TB Tvøroyri VB Vágur 1957 HB Tórshavn KÍ Klaksvík 1958 TB Tvøroyri HB Tórshavn 1959 HB Tórshavn B36 Tórshavn 1960 TB Tvøroyri HB Tórshavn 1961 TB Tvøroyri B36 Tórshavn 1962 HB Tórshavn TB Tvøroyri 1963 HB Tórshavn B36 Tórshavn 1964 HB Tórshavn B36 Tórshavn 1965 B36 Tórshavn HB Tórshavn 1966 KÍ Klaksvík HB Tórshavn 1967 KÍ Klaksvík 6-2 B36 Tórshavn 1968 HB Tórshavn 2-1 B36 Tórshavn 1969 HB Tórshavn B36 Tórshavn 1970 Loppuottelua ei pelattu Loppuottelua ei pelattu Loppuottelua ei pelattu Loppuottelua ei pelattu Loppuottelua ei pelattu Loppuottelua ei pelattu 1971 HB Tórshavn TB Tvøroyri 1972 HB Tórshavn B36 Tórshavn 1973 HB Tórshavn 2-1 KÍ Klaksvík 1974 VB Vágur 7-5 HB Tórshavn 1975 HB Tórshavn 7-2 ÍF Fuglafjørður 1976 HB Tórshavn 3-1 TB Tvøroyri 1977 TB Tvøroyri 4-3 VB Vágur 1978 HB Tórshavn 5-2 TB Tvøroyri 1979 HB Tórshavn 5-0 KÍ Klaksvík 1980 HB Tórshavn 2-1 NSÍ Runavík 1981 HB Tórshavn 5-1 TB Tvøroyri 1982 HB Tórshavn 2-1 ÍF Fuglafjørður 1983 GÍ Gøta 5-1 Royn Hvalba 1984 HB Tórshavn 2-0 GÍ Gøta 1985 GÍ Gøta 4-2 NSÍ Runavík 1986 NSÍ Runavík 3-1 LÍF Leirvik 1987 HB Tórshavn 2-2, 3-0 (rp) ÍF Fuglafjørður 1988 HB Tórshavn 1-0 NSÍ Runavík 1989 HB Tórshavn 1-1, 2-0 (rp) B71 Sandur 1990 KÍ Klaksvík 6-1 GÍ Gøta 1991 B36 Tórshavn 3-0 HB Tórshavn 1992 HB Tórshavn 1-0 KÍ Klaksvík 1993 B71 Sandur 1-1, 2-1 (rp) HB Tórshavn 1994 KÍ Klaksvík 2-1 B71 Sandur 1995 HB Tórshavn 3-1 B68 Toftir 1996 GÍ Gøta 2-2, 5-3 (rp) HB Tórshavn 1997 GÍ Gøta 6-0 VB Vágur 1998 HB Tórshavn 2-0 KÍ Klaksvík 1999 KÍ Klaksvík 3-1 B36 Tórshavn 2000 GÍ Gøta 1-0 HB Tórshavn 2001 B36 Tórshavn 1-0 KÍ Klaksvík 2002 NSÍ Runavík 2-1 HB Tórshavn 2003 B36 Tórshavn 3-1 GÍ Gøta 2004 HB Tórshavn 3-1 NSÍ Runavík 2005 GÍ Gøta 4-1 ÍF Fuglafjørður 2006 B36 Tórshavn 2-1 KÍ Klaksvík 2007 EB/Streymur 4-3 HB Tórshavn 2008 EB/Streymur 3-2 B36 Tórshavn 2009 Víkingur Gøta 3-2 EB/Streymur 2010 EB/Streymur 1-0 ÍF Fuglafjørður 2011 EB/Streymur 3-0 ÍF Fuglafjørður 2012 Víkingur Gøta 3-3, (5-4 rp) EB/Streymur 2013 Víkingur Gøta 2-0 EB/Streymur 2014 Víkingur Gøta 1-0 HB Tórshavn 2015 Víkingur Gøta 3-0 NSÍ Runavík 2016 KÍ Klaksvík 1-1 (5-3 rp) Víkingur Gøta 2017 NSÍ Runavík 1-0 B36 Tórshavn 2018 B36 Tórshavn 2-2 (5-4 rp) HB Tórshavn 2019 HB Tórshavn 3-1 Víkingur Gøta ==Voittajat== Sija Seura Voittoja (Ensimmäinen-Viimeisin) 2\. sija (Ensimmäinen-Viimeisin) 1\. HB Tórshavn 26 (1955-2004) 13 (1958-2014) 2\. B36 Tórshavn 6 (1965-2006) 11 (1959-2017) 3\. KÍ Klaksvík 6 (1966-2016) 8 (1955-2006) 4\. GÍ Gøta 6 (1983-2005) 3 (1984-2003) 5\. TB Tvøroyri 5 (1956-1977) 5 (1962-1978) 6\. Víkingur Gøta 5 (2009) 1 (2016) 7\. EB/Streymur 4 (2007-2011) 3 (2009-2013) 8\. NSÍ Runavík 3 (1986-2017) 5 (1980-2015) 8\. VB Vágur 1 (1974) 3 (1956-1997) 9\. B71 Sandoy 1 (1993) 2 (1989-1994) ==Lähteet== Luokka:Färsaarten jalkapallocupit
If It Don’t Kill You, It Just Makes You Stronger

If I Don’t Kill You, It Just Makes You Stronger on näyttelijä Bruce Willisin toinen sooloalbumi. Albumi julkaistiin 20. elokuuta 1989. Edellinen levy, The Return of Bruno on kaupallisesti menestyneempi albumi. Tämä on Willisin uusin studioalbumi, ja tämän jälkeen hän on julkaissut vain kokoelmia. == Kappaleet == #Pep Talk” #Crazy Mixed-Up World #Turn It up (A Little Louder) #Soul Shake #Here Comes Trouble Again #Save the Last Dance for Me #Blues for Mr. D #Tenth Avenue Tango #Can’t Leave Her Alone #Barnyard Boogie == Aiheesta muualla == * If It Don't Kill You It Just Makes You Stronger discogs.com -sivustolla Luokka:Vuoden 1989 albumit Luokka:Bruce Willisin albumit
Pierre Nora

thumb|right|Pierre Nora Pierre Nora (s. 17. marraskuuta 1931 Pariisi) on ranskalainen historioitsija, joka on tunnettu ranskalaista identiteettiä, Ranskan kollektiivista muistia ja historioitsijan ammattia käsittelevistä tutkimuksistaan. Hän nimensä yhdistetään usein Uuden historian (la Nouvelle histoire) -koulukuntaan. Hän on myös Ranskan akatemian jäsen.Artikkeli perustuu pääsääntöisesti Ranskan akatemia sivuihin . ==Ura== Pierre Nora syntyi nuorimpana lapsena lääkäriperheeseen. Isä oli johtotehtävissä Rothschild-sairaalassa. Sota-ajan hän vietti äitinsä ja kolmen sisaruksensa kanssa Grenoblessa ja myöhemmin sisäoppilaitoksessa, josta hän karkasi kun Gestapo tuli häntä noutamaan. Rauhan tultua hän palasi Pariisiin ja opiskeli arvostetuissa Carnot ja Louis-le-Grand lyseoissa. Hän suoritti myös filosofian maisterin tutkinnon ja hankki itselleen opettajan pätevyyden vuonna 1958. Merkittävää vaihetta Noran uralla edusti hänen työskentelynsä Algeriassa Oranin kaupungin Lamoricière-lyseossa. Koko Ranskalle kuulunut siirtomaa eli suurten myllerrysten aikaa ja tästä ajasta hän kirjoitti kollektiivista psykologista historiankirjoitusta edustavan teoksen Les Français en Algérie. Algerian jälkeen hän matkusti useissa maissa kuten Yhdysvalloissa, Kuubassa ja Kiinassa, jonka kenraali Charles de Gaulle oli juuri tunnustanut valtiollisesti. Oman historiallisen tuotantonsa ohella hän on toiminut myös kustannusvirkailijana ja perustanut ja johtanut useita kirjallisia kokoelmia, joissa on julkaistu niin ranskalaista kuin ulkomaalaistakin historiantutkimusta. Hän on myös osallistunut aktiivisti järjestötoimintaan ja on ollut esimerkiksi puheenjohtajana vuodesta 2007 lähtien "Liberté pour l'histoire". Hän on myös saanut runsaasti eri palkintoja teoksistaan ja on myös Ranskan kunnialegioonan komentaja. ==Teokset== *Les Français d'Algérie (Julliard) 1961 *Vincent Auriol. Journal du Septennat 1947-1954 (Armand Colin) 1979--1979 *Faire de l'histoire (Gallimard) 1973 *Essais d'ego-histoire (Gallimard) 1987 *Les Lieux de mémoire (Gallimard) 1993 *La pensée réchauffée (Seuil) 2005 *Liberté pour l'histoire, yhteistyössä François Chandernagor'in kanssa (CNRS Éditions) 2008 ==Lähteet== Luokka:Ranskan akatemian jäsenet Luokka:Ranskalaiset historioitsijat Luokka:Vuonna 1931 syntyneet Luokka:Elävät henkilöt
Prospekt’s March

Prospekt's March on englantilaisen vaihtoehtorock-yhtyeen Coldplayn EP, joka julkaistiin 21. marraskuuta 2008. EP:llä on monia yhtyeen edellisen albumin, Viva la Vida or Death and All His Friendsin, äänityssessioissa nauhoitettuja kappaleita. Se oli mukana joissakin Viva la Vidan erikoisversioissa. EP:n kannessa on Eugène Delacroixin maalaus Poitiers'n taistelu. Sen kappale "Glass of Water" nousi iTunesin 100 ladatuimman joukkoon ja kappale "Life in Technicolor II" nousi sijalle 28 Britannian singlelistalla. EP oli myynyt helmikuuhun 2009 mennessä 402 000 kopiota. == Kappaleet == # "Life in Technicolor II" – 4:05 # "Postcards from Far Away" – 0:48 # "Glass of Water" – 4:44 # "Rainy Day" – 3:25 # "Prospekt's March/Poppyfields" – 3:39 # "Lost+" (mukana Jay-Z) – 4:18 # "Lovers in Japan" (Osaka Sun Mix) – 3:58 # "Now My Feet Won't Touch the Ground" – 2:29 Anton Corbijnin ohjaama musiikkivideo kappaleelle "Viva la Vida" oli mukana EP:n iTunes Storen versiolla. == Listasijoitukset == Prospekt's March sijoittui ensimmäisellä viikollaan Billboardin Billboard 200 -albumilistalla sijalla 15, myyden 77 000 kopiota ensimmäisellä viikollaan. Lista (2008) Sijoitus Billboard 200 15 Billboard Top Rock -albumilista 7 Britannian albumilista 38 Australian albumilista 50 Kanadan albumilista 26 == Julkaisuhistoria == Maa Ajankohta Formaatti Yhdysvallat 24. marraskuuta 2008 CD, vinyylilevy, 2CD (albumi+EP) Kanada 24. marraskuuta 2008 CD Britannia 24. marraskuuta 2008 CD, vinyliyl, 2CD (albumi+EP) Australia 22. marraskuuta 2008 CD, (albumi+EP) Argentiina 9. joulukuuta 2008 CD Brasilia 3. joulukuuta 2008 CD Japani 21. marraskuuta 2008 Digitaalinen julkaisu Japani 17. joulukuuta 2008 CD Japani 14. tammikuuta 2009 CDx2 (albumi+EP) Taiwan 28. marraskuuta 2008 CD, 2CD (album+EP) Taiwan 5. joulukuuta 2008 Vinyyli Espanja 25. marraskuuta 2008 CD Ruotsi 21. marraskuuta 2008 CD Saksa 21. marraskuuta 2008 CD Itävalta 21. marraskuuta 2008 CD Sveitsi 21. marraskuuta 2008 CD Belgia 21. marraskuuta 2008 CD Alankomaat 21. marraskuuta 2008 CD Irlanti 21. marraskuuta 2008 CD Italia 21. marraskuuta 2008 CD, 2CD (albumi+EP) Tanska 21. marraskuuta 2008 CD, EP Norja 21. marraskuuta 2008 CD Suomi 21. marraskuuta 2008 CD Etelä-Afrikka 21. marraskuuta 2008 CD Muualla maailmassa julkaisupäivä oli 24. marraskuuta 2008. == Lähteet == Luokka:Vuoden 2008 EP:t Luokka:Coldplayn albumit Luokka:Brian Enon tuottamat albumit
Shirley Stobs

Shirley Anne Stobs () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Rooman kesäolympialaisissa 1960. Stobsin kanssa samassa joukkueessa uivat Joan Spillane, Carolyn Wood ja Christina von Saltza. Joukkueen uima aika (4.08,9) oli samalla myös uusi maailmanennätys. Stobs edusti uintiurallaan Miami Shores Country Clubia. Hän on 162 senttimetriä pitkä ja painoi uintiurallaan 56 kilogrammaa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1942 syntyneet Luokka:Elävät henkilöt
The Whole Story (kappale)

The Whole Story on Sunrise Avenuen ensimmäinen single toukokuussa 2009 julkaistulta yhtyeen toiselta Popgasm -albumilta. Single julkaistiin digitaalisesti 20. maaliskuuta 2009 MTV3:n Storessa ja viikkoa myöhemmin myös digitaalisissa musiikkikaupoissa. Single julkaistiin Ruotsissa 17. huhtikuuta ja Saksassa 30. huhtikuuta 2009. Saksassa "The Whole Story" oli radiokanavien soitetuin kappale viikolla 22.http://germancharts.com/airplay_charts.asp?week=200922 ==Kappaleet== ;Promo/Digitaalinen # The Whole Story 3:35 ;CD-single # # # # ==Listasijoitukset== Lista Paras sijoitus Suomen virallinen singlelista 14 Suomen virallinen latauslista 12 Saksa 26 Saksan radiolista 1 Slovakia 25 Ruotsi 17 Itävalta 36 Sveitsi 82 Tšekki 63 == Lähteet == == Aiheesta muualla == * Luokka:Sunrise Avenuen kappaleet Luokka:Vuoden 2009 kappaleet
Katsura Tarō

Katsura Tarō (, 4. tammikuuta 1848 – 10. lokakuuta 1913) oli Keisarillisen Japanin armeijan kenraali, poliitikko ja kolminkertainen Japanin pääministeri. == Sotilasura == Katsura syntyi samurai-perheeseen Hagissa, Chōshūn hanissa. Nuorena Katsura liittyi Tokugawa-shōgunaatin vastaiseen liikkeeseen ja oli osallisena eräissä Boshin-sodan suurista taisteluista. Uusi Meiji-hallitus katsoi Katsuran olevan kyvykäs ja lähetti hänet Saksaan opiskelemaan sotatiedettä. Hän palveli sotilasasiamiehenä Japanin suurlähetystössä Saksassa vuosina 1875–1878 ja uudestaan 1884–1885. Palatessaan Japaniin hänet ylennettiin kenraalimajuriksi. Katsura palveli useissa merkittävissä armeijan viroissa ja vuonna 1886 hänet nimitettiin sotaministeriksi. Ensimmäisen Kiinan–Japanin sodan aikana Katsura komensi Keisarillisen Japanin armeijan kolmatta divisioonaa opettajansa sotamarsalkka Yamagata Aritomon alaisuudessa. Sodan jälkeen Katsuralle myönnettiin kazoku-aatelijärjestelmän mukainen shishaku-titteli (varakreivi). Hänet nimitettiin Taiwanin toiseksi kenraalikuvernööriksi 2. kesäkuuta 1896 ja hän toimi virassa vuoden 1896 lokakuuhun asti. Katsura toimi kahdessa peräkkäisessä hallituksessa sotaministerinä vuodesta 1898 vuoteen 1901. == Pääministerikaudet == Katsuran ensimmäinen pääministerikausi alkoi 2. kesäkuuta 1901 ja jatkui neljä ja puoli vuotta eteenpäin aina 7:een tammikuuta 1906 asti, mikä oli tuon ajan ennätys Japanissa. Hänen ensimmäisen toimikautensa aikana Japani solmi Japanin ja Yhdistyneen kuningaskunnan liiton vuonna 1902 sekä voitti Venäjän vuosina 1904 ja 1905 käydyssä Venäjän–Japanin sodassa. Yhdysvaltojen kanssa 1905 tehty Taftin–Katsuran sopimus antoi Japanille toimivan, Korean kattavan suojelualueen. Katsura luopui virastaan Saionji Kinmochin hyväksi tammikuussa 1906 Japanin ja Venäjän välisen sodan päättäneen Portsmouthin rauhansopimuksen aiheuttaman kiistelyn ja epäsuosion vuoksi. Katsuran toinen kausi pääministerinä oli 14. heinäkuuta 1908 – 30. elokuuta 1911. Katsuran epäsuosio kasvoi entisestään hänen toisen kautensa aikana, koska yleisesti epäiltiin hänen käyttävän virkaansa henkilökohtaisen omaisuutensa kasvattamiseen ja pitävän armeijan etuja tärkeämpinä kuin kansan edut. Erottuaan virasta Katsurasta tuli kōshaku (herttua), naidaijin (keisarillisen sinetin haltija) sekä yksi genroista. Katsura toimi pääministerinä vielä kolmannen lyhyen kauden 21. joulukuuta 1912 – 20. helmikuuta 1913. Hänen nimityksensä aiheutti laajoja mellakoita, joita alettiin nimittää Taishōn poliittiseksi kriisiksi. Hänen nimitystään pidettiin genroiden juonena, jonka tarkoitus oli syrjäyttää perustuslaillinen hallinto. Kompromissin sijaan Katsura perusti oman poliittisen puolueensa Rikken dōshikain pyrkimyksenään hankkia omat tukijoukkonsa. Katsuralle esitetyn epäluottamuslauseen ja tukijoiden menettämisen jälkeen Katsura luopui pakon edessä virastaan helmikuussa 1913. == Lähteet == == Aiheesta muualla == Luokka:Japanin pääministerit Luokka:Japanin ulkoministerit Luokka:Japanin valtiovarainministerit Luokka:Japanilaiset kenraalit Luokka:Vuonna 1848 syntyneet Luokka:Vuonna 1913 kuolleet Luokka:Ensimmäinen Kiinan–Japanin sota